สุชาติ หนองบัว

พลเอก สุชาติ หนองบัว (24 มิถุนายน พ.ศ. 2498 - ) เป็นเลขานุการรัฐมนตรีว่าการกระทรวงกลาโหม (พลเอก ประยุทธ์ จันทร์โอชา)จัดชุดใหญ่! ครม.ตั้งขรก.การเมือง’เด็กสามมิตร’ ได้ดิบได้ดี ‘จักษ์ พันธ์ชูเพชร’ ที่ปรึกษารมต. อดีตผู้ทรงคุณวุฒิพิเศษกองทัพบก อดีตสมาชิกสภานิติบัญญัติแห่งชาติ และรองหัวหน้าฝ่ายกิจกรรมพิเศษของคณะรักษาความสงบแห่งชาติ อดีตผู้ช่วยเสนาธิการทหารบก อดีตประธานอนุการกรรมการกำกับดูแลกิจการที่ดีและความรับผิดชอบต่อสังคม การเคหะแห่งชาติ และอดีตราชองครักษ์พิเศษประธานอนุการกรรมการกำกับดูแลกิจการที่ดีและความรับผิดชอบต่อสังคม

 ประวัติ 
พลเอก สุชาติ หรือที่บรรดาสื่อมวลชนเรียกว่า บิ๊กชาติ เกิดเมื่อวันที่ 24 มิถุนายน พ.ศ. 2498 ที่ตำบลลุ่มสุ่ม อำเภอไทรโยค จังหวัดกาญจนบุรี โดยมีพี่ชายหนึ่งคนที่รับราชการด้วยคือ พันตำรวจโท ปรีดา หนองบัว พลเอก สุชาติฯ เคยดำรงตำแหน่งหัวหน้าแผนกกรมกำลังพลทหารบก , ผู้อำนวยการกอง กรมกำลังพลทหารบก , รองเจ้ากรมกำลังพลทหารบก , เจ้ากรมกำลังพลทหารบก(อัตรา พลตรี), ผู้ช่วยเสนาธิการทหารบกฝ่ายกำลังพล และดำรงตำแหน่งผู้ทรงคุณวุฒิพิเศษกองทัพบก(อัตรา พลเอก)ผู้ช่วยเสนาธิการทหารบกฝ่ายกำลังพล และดำรงตำแหน่งผู้ทรงคุณวุฒิพิเศษกองทัพบก(อัตรา พลเอก) สมาชิกสภานิติบัญญัติแห่งชาติ และรองหัวหน้าฝ่ายกิจกรรมพิเศษของคณะรักษาความสงบแห่งชาติ หรือ คสช.

เมื่อวันที่  22 พฤษภาคม พ.ศ. 2557 หลังจากมีการทำรัฐประหารและมีการจัดตั้งคณะรักษาความสงบแห่งชาติ พลโท สุชาติ หนองบัว ผู้ช่วยเสนาธิการทหารบก(ยศและตำแหน่งในขณะนั้น) ได้เป็นหนึ่งในคณะรักษาความสงบแห่งชาติ(คสช.) ด้วย

วันที่ 8 กันยายน พ.ศ. 2557 มีพระบรมราชโองการโปรดเกล้า ฯ พระราชทานยศทหารชั้นนายพล วาระ ตุลาคม พ.ศ. 2557ประกาศสำนักนายกรัฐมนตรี เรื่อง พระราชทานยศทหารชั้นนายพล ราชกิจจานุเบกษา เล่ม 131, ตอนที่ 17 ข, 8 กันยายน พ.ศ. 2557, หน้า 1-27 พลโท สุชาติฯ ได้เลื่อนยศเป็น พลเอก ตั้งแต่ 1 ตุลาคม พ.ศ. 2557

เมื่อวันที่ 22 ตุลาคม พ.ศ. 2558ราชกิจจานุเบกษา ประกาศสำนักนายกรัฐมนตรี เรื่อง แต่งตั้งราชองครักษ์พิเศษ, เล่ม 132 ตอนพิเศษ 267 ง 27 ตุลาคม 2558 หน้า 1-2 ได้รับแต่งตั้งเป็นราชองครักษ์พิเศษ

 การศึกษา 
พลเอกสุชาติจบการศึกษาระดับมัธยมจากโรงเรียนวิสุทธรังษี ซี่งเป็นโรงเรียนประจำจังหวัด หลังจากนั้นจึงได้เข้าศึกษาที่ โรงเรียนเตรียมทหาร (ตท.) รุ่น 15 และเข้าศึกษาต่อที่โรงเรียนนายร้อยพระจุลจอมเกล้า (จปร.) รุ่น 26 พลเอกสุชาติได้ผ่านการรอบรมและสัมมนาจากโรงเรียนเสนาธิการทหารบก และหลักสูตรวิทยาลัยป้องกันราชอาณาจักรภาครัฐร่วมเอกชน จากวิทยาลัยป้องกันราชอาณาจักร

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๓, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข
หน้า ๑๐, ๓ ธันวาคม ๒๕๕๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญพิทักษ์เสรีชน, เล่ม ๙๗ ตอนที่ ๑๕๓ ง ฉบับพิเศษ หน้า ๔, ๒ ตุลาคม ๒๕๒๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญราชการชายแดน, เล่ม ๑๐๕ ตอนที่ ๑๑๔ ง ฉบับพิเศษ หน้า ๔๕, ๒๐ กรกฎาคม ๒๕๓๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๐๗ ตอนที่ ๘๘ ง ฉบับพิเศษ หน้า ๑๗, ๒๘ พฤษภาคม ๒๕๓๓

 อ้างอิง 

หมวดหมู่:บุคคลจากโรงเรียนทวีธาภิเศก
หมวดหมู่:บุคคลจากโรงเรียนวิสุทธรังษี
หมวดหมู่:บุคคลจากโรงเรียนเตรียมทหาร
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:สมาชิกสภานิติบัญญัติแห่งชาติ
หมวดหมู่:ทหารบกชาวไทย
หมวดหมู่:บุคคลจากอำเภอไทรโยค
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:นักการเมืองจากจังหวัดกาญจนบุรี